هنرى جراى

هنرى جراى Henry Gray ـ (1827 ـ 13  يونيه 1861) هو عالم تشريح وجراح إنجليزى، من أشهر أعماله كتاب التشريح المشهور"جرايز اناتومى او كتاب تشريح جراى".

 نبوغه 
فى سنة 1848 لما كان جراى طالب يدرس الطب، اخد الجايزة اللى تمنحها كلية الجراحين الملكية بانجلترا كل 3 سنين ، عن بحث عنونه "أصل وارتباطات وتفرعات الأعصاب المغذية للعين البشرية وملحقاتها، موضحة بالتشريح المقارن للعين فى فقاريات تانيه" The Origin, Connexions and Distribution of nerves to the human eye and its appendages, illustrated by comparative dissections of the eye in other vertebrate animals، وفى سنة 1852، انتخب زميل للجمعية الملكية، و كان فى الخامسة والعشرين من عمره، وبعدها اخد جايزة أستلى كوبر (وقدرها 300 جنيه استرلينى) لبحثه "عن تركيب ووظيفة الطحال" On the structure and Use of Spleen.

 كتاب تشريح جراى 
فى سنة 1858 نشر جراى الطبعة الاولانىى من كتابه "تشريح جراى الوصفى والجراحي"، اللى كان بيقع فى 750 صفحة تتضمن 363 شكل توضيحى أنجزها صديقه الرسام الطبى الماهر، ومعلم التشريح السابق بمستشفى سانت جورج هنرى فاندايك كارتر، و كان جانب كبير من نجاح الكتاب يرجعلبراعة كارتر وجودة لوحاته الفنية التشريحية، و أهديت تلك الطبعةلالسير بنجامين كولينز برودى.

وفى سنة 1860، نشر جراى طبعة جديدة من كتابه، اللى ما زالت طبعاته المنقحة والمزيدة تنشر لليوم تحت عنوان "تشريح جراي" Gray's Anatomy، اللى هو من أنجح الكتب اللى يعتمد عليها طلاب الطب فى دراسة التشريح لحد اليوم.

 وفاته 
توفى جراى فى سن 34 من عمره، و كان ده فى 13  يونيه 1861، بعد ما أصابته عدوى الجدرى من واحد من ولاد  إخوته كان مصاب بالمرض و كان جراى يعالجه، لكن جراى مات متأثر بالمرض، فى الوقت نفسه نجا الطفل منه.

اتدفن جراى فى القسم الشرقى من مقبرة هايجيت بلندن.

 شوف 
 دانيال جون كاننجهام
 جون بوالو جرانت
 روبرت اكلاند
 هارولد اليس
 تشارلز باريت لوكوود

تصنيف:علما بريطانيين
تصنيف:مواليد 1827
تصنيف:وفيات 1861
تصنيف:مواليد فى لندن